
A V I Z

asupra proiectului de Lege privind aprobarea Ordonanţei de urgenţă a Guvernului nr.32/2001 pentru reglementarea unor probleme financiare.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr.32/2001 pentru reglementarea unor probleme financiare, trimis cu adresa nr.259 din 2 mai 2001 şi înregistrată sub nr.599/XVIII/11 din  2 mai 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 4 mai  2001.



Membrii comisiei au examinat ordonanţa de urgenţă, supusă aprobării, expunerea de motive la proiectul de lege şi avizul favorabil al  Consiliului Legislativ nr.94/02.02.2001.  



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat la 23 aprilie 2001, cu precizarea ca sintagma “începând cu anul 2001” de la art.IX  alin.3 şi art.XVI   să fie înlocuită cu sintagma “începând cu trimestrul I al anului 2001”.


În raport de obiectul şi conţinutul său, proiectul de lege face parte din categoria legilor ordinare.

